Cthulhu nyomában alapkönyv (könyv + PDF) - Kalandhorizont könyvek
Eladott darab: 138
Szín: fekete-fehér belívek, színes borító
Utolsó frissítés: 2019. augusztus 15.
Első feltöltés: 2019. február 1.
Nyomtatás: Center-Print Nyomda, Debrecen
1 x Cthulhu nyomában alapkönyv (fizikai könyv)
1 x Cthulhu nyomában alapkönyv (PDF)
Oldalszám: 248 Méret: Letter (216×279 mm) Szín: színes Fájlméret: 31 MB Utolsó frissítés: 2019. augusztus 15. Első feltöltés: 2019. február 1.
Cthulhu nyomában alapkönyv (könyv + PDF) mennyiség
Cikkszám: toc-01-konyv+pdf Kategória: Cthulhu nyomában
EGY RÉMISZTŐ ÉS ELKERÜLHETETLEN SZÖVETSÉG
A nyomozó szerepjátékok egyik legjobbja egyesíti erőit a játékkal, ami mindezt elindította – hátborzongató eredményekkel.
RÉMSÉGEK A TÖRTÉNELEMBŐL KIOLLÓZVA
Kenneth Hite, a rémisztő irodalom elismert szakértője ebben a mesterművében összeházasítja részletes történelmi tudását H. P. Lovecraft klasszikus horrortörténeteinek átható ismeretével. A Cthulhu nyomában a kozmikus rémségeket az 1930-as évekbe viszi előre, azokba az időkbe, amikor a Mérhetetlen Vének lopakodó őrülete egybeolvad a globális totalitarizmus elsöprő gonoszságával.
NEKIRONTVA A KOZMIKUS ŐRÜLETNEK
A forradalmi DETEKTÍV szabályrendszer, amit a díjnyertes Robin D. Laws alkotott, megváltoztatja a nyomozós játékok végigjátszásának módját. Felgyorsítja és letisztítja a játékot, biztosítja, hogy ha beragadsz a korhadó tanyasi házakba, tiltott könyvtárakba, és a jeges antarktiszi útvesztőkbe, akkor mindig megkapd a továbbjutáshoz szükséges nyomokat. Tovább az ősi igazságokkal való sorsszerű összecsapásokhoz, amik túl borzasztóak ahhoz, hogy az elme felfogja.
A végzetek választéka
Válaszd ki a játékmódodat: a kétségbeesés Purista elmezúzó spirálja, vagy színes-szagos pisztolyvillantó Ponyva.
Szereld fel a nyomozódat 14 ellenállhatatlan motivációval, hogy a karaktered bemenjen az éjjeli kriptába – és több mint 60 képességgel, a Cthulhu Mítosztól a Robbanószerekig, hogy ki is jusson onnan.
A könyvben szerepel három kampánykeret az öltönyös tudósoknak, baltaarcú kormányügynököknek, vagy a rejtélyek marcona kereskedőinek. Plusz egy teljes bevezető kaland „A Kingsbury-i rettenet” címmel.
Cthulhu nyomában – az őrület és halál teljesen új módja.
5 reviews for Cthulhu nyomában alapkönyv (könyv + PDF)
zsoltbarta.attila – 2019-03-01
Első jó pont: kemény borító. Bár a Kék Bolygó minőségét is szerettem, de a puha borító ott túlzottan is zavaró a saját ízlésemnek; bár ettől még nem pontoztam le azt se; szimplán jobb lett volna a kemény borító, vagy a borító kicsit keményebb változata. Viszont itt a keménytáblás borítás nagyon jó. A színek gyönyörűek.
Nézzük tovább: jól fordított (egy-két gépelési hibát, ha láttam benne, egy plusz “i” toldalék rémlik valamelyik hasábról a vége felől), a bevett kifejezések nem változnak. A szerkesztés jó, átlátható, a tördelő jó munkát végzett, a korrektor is. Lényegében egy újabb gyöngyszem a polcon. Mivel már olvastam angolul (éljenek az orosz warezoldalak), ezért sok újat a nyelven és a fent felsoroltakon kívül a Trail of Cthulhu nem tudott mutatni, de jó érzés a saját anyanyelvemen átlapozni és a polcomon tudni.
Nyalizásnak tűnhet, de csak így tovább Laci. És remélem, hamar jön valami Kék Bolygó kontent is, mert már túlzottan megszoktam a magyart 😀 😀
Fekete Ferenc (megerősített tulajdonos) – 2019-03-02
kiss.richard.zsolt (megerősített tulajdonos) – 2019-03-02
laszlo.heizer (megerősített tulajdonos) – 2019-03-09
Hatalmas piros pont, hogy végre újra jelent meg igazán minőségi szerepjáték rendszer magyarul.
Az egy-két sajtóhiba nem olyan vészes, egyetlen helyen volt csak zavaró, a karakterlapon a Menekülés képzettségnél dupla költséget ír, holott a költség feleződik az Atlétika szint fölött, és karakteralkotásnál kicsit megzavarta az egyik játékosom 🙂
Maga a könyv minőségi szedésű és jól van tördelve, szóval mindennek megfelel, amit egy használható szerepjáték-szabályrendszertől elvár az ember. Remélem a Kalandhorizont még jelentet meg hasonló minőségű anyagokat magyar nyelven.
falcon (megerősített tulajdonos) – 2019-06-05
A Cthulhu nyomában könyvet vártam eddig legjobban a Kalandhorizont kiadványok közül, és bár már jó ideje megvan, addig nem akartam írni róla, míg át nem olvastam.
Most, hogy ez megtörtént, bizton állíthatom, hogy az egyik legigényesebb magyar szerepjáték lett. Noha nem tökéletes, hiszen van egy-két fura szórendet mutató mondat, de ez messze nem zavaró, és a könyv használhatóságát a legkisebb mértékben sem befolyásolja.
A borító, a lapok, és a nyomat magasan a legjobb minőséget képviselik.
Remélem a későbbiekben még sok ilyen kiadványt kapunk.